**James Cleveland "Jesse" Owens** (Oakville, 12. rujna 1913. – Tucson, 31. ožujka 1980.), slavni američki atletičar, legendaran po svom četverostrukom trijumfu na Olimpijskim igrama u Berlinu, 1936. godine, gdje je bio neosporna zvijezda Igara.

Biografija
----------

### Rane godine

Rođen je u Oakvilleu, Alabama, a odrastao u Clevelandu, u Ohiou. Ime ‘’’Jesse’’’ dao mu je učitelj u školi u Clevelandu, kad nije razumio izgovor malog Jamesa Clevelanda da ga svi oslovljavaju sa **J.C.**.

Dana 25. svibnja 1935. izveo je podvig koji je ušao u sportsku historiju: na atletskom mitingu u Ann Arboru, Michigan, izjednačio je svjetski rekord na 100 yardi (91 m), te postavio nove svjetske rekorde u skoku u dalj, na 220 jardi (201 m), te na 220 yardi s preponama. Ono što je pri tom najvažnije: sve to je izveo u roku od 70 minuta.

### Olimpijske igre 1936.

Na Olimpijskim igrama u Berlinu, 1936. godine osvaja četiri zlatne medalje, 3. kolovoza pobjeđuje na 100 m, 4. kolovoza u skoku u dalj, 5. kolovoza na 200 m, te 9. kolovoza 1936. kao član štafete (Jesse Owens, Ralph Metcalfe, Foy Draper i Frank Wykoff) trijumfira na 4 x 100 m. 

Taj podvig ostao je nenadmašen 48 godina, sve do Olimpijskih igara u Los Angelesu, gdje njegov podvig ponavlja njegov dostojni nasljednik – Carl Lewis. 

Mit o Jesse Owensu narastao je do neslućenih visina ne samo zbog njegovih sjajnih sportskih rezultata, nego, jednako tako, i zbog odnosa Hitlera prema njemu i njegovim pobjedama. Hitler je htio iskoristiti Igre kao promidžbu nacističkog režima i dokazati "Arijevsku superiornost" nad ostatkom svijeta. Činjenica jest da je Njemačka bila najuspješnija država-sudionica Igara u Berlinu, ali je taj njemački uspjeh Hitleru strašno pokvario jedan nearijevac, pa još i crnac, superiorno trijumfirajući nad njemačkim sportašima. Hitler, navodno, nije htio čestitati Owensu na njegovim veličanstvenim pobjedama, ali sam Owens, u svojoj autobiografiji "The Jesse Owens Story", navodi:

*Kad sam prošao pored Kancelara on je ustao, mahnuo mi je rukom, a ja sam mu odmahnuo. Mislim da su kroničari pretjerali u lošem prikazivanju njemačkog Führera.* (Jesse Owens u ‘’The Jesse Owens Story’’, 1970.).

U kolovozu 2009. njemački novinar Siegfried Mischner šokirao je javnost tvrdnjom kako je osobno prisustvovao rukovanju Hitlera i Owensa, te da mu je sam američki atletičar 1960. godine pokazao fotografiju koja to potvrđuje. Kao razloge prešućivanja tog događaja, njemački novinar navodi političke razloge iz tog vremena koji su uvjetovali stvaranju mita.

OI 1936: Tajima, Owens, Long
Hitlera je, a i cijelo njemačko gledateljstvo (prve Igre koje su kako-tako "prenošene" putem TV-a), najviše rastužila Owensova pobjeda nad izvrsnim njemačkim atletičarem, skakačem u dalj, Lutzom Longom (osvojio srebrnu medalju). Hitleru to sigurno nije bilo drago, ali mu je sam njemački atletičar viteški čestitao na pobjedi, i postali su prijatelji. Lutz Long je kasnije kao vojnik Wehrmachta umro od posljedica ranjavanja 1943. godine.

Ali da ironija bude veća, tadašnji američki predsjednik Franklin D. Roosevelt, u to vrijeme zaokupljen predstojećim izborima i predsjedničkom kampanjom, želeći, naravno, reizbor, a bojeći se reakcije u južnim državama SAD-a, odbio je primiti Owensa u Bijelu Kuću. Owens kasnije podsjeća da je Roosevelt bio taj koji ga je ponizio, a ne Hitler.

### Život poslije OI

Neposredno po završetku berlinskih Igara Avery Brundage, tadašnji predsjednik Američkog olimpijskog odbora, poslao je cijelu ekipu trkača na promotivnu turneju po Europi. Zbog izuzetno loših uvjeta, neimaštine i gladi, Owens je napustio turneju u Londonu i vratio se u SAD usprkos prijetnjama predsjednika AOA. Zbog toga ga je Američki atletski savez suspendirao, zabranivši mu nastupanje na svim sportskim natjecanjima u SAD-u. Owens nije ništa lakše živio. Ostao je u sportu, ali ne više tako ozbiljno. Reklamirao se je po raznim natjecanjima i izazivao lokalne trkače te ih pobjeđivao na 100 yardi, dajući im prednost od 10 do 20 yardi. Izazivao je čak, pa i pobjeđivao, rasne trkaće konje, ali je kasnije priznao da to i nije tako teško jer bi konj bio strašno uplašen startnim pucnjem, pa je to njemu davalo odlučujuću prednost.

Svoju je popularnost iskoristio utoliko što je dobio posao DJ-a u jazz klubu u Chicagu.

Predsjednik Gerald Ford dodijelio mu je 1976. godine odličje "Presidential Medal of Freedom", a George H. W. Bush ga je posmrtno 1990. godine, odlikovao odličjem "Congressional Gold Medal".

Jesse Owens nije imao sreće da nastavi svoj niz na sljedećim Olimpijskim igrama. Predviđene Igre u Helsinkiju, 1940. "otpuhao" je Drugi svjetski rat, kao i one 1944. koje su se trebale održati u Londonu.

Njegov dotadašnji sportski put, a poglavito veliki uspjeh na berlinskim Igrama 1936. koji je, neovisno o njemu, izazvao snažne političke konotacije i to u predvečerje Drugog svjetskog rata, stvorili su od ovog iznimnog sportaša mit i jednog od najvećih atletičara i najvećih sportaša u historiji.

Bio je "teški" pušač. Umro je s nepunih 67 godina, od raka pluća, 31. ožujka 1980. u Tucsonu, Arizona, a sahranjen je na groblju Oak Woods Cemetery, Chicago, Illinois.

Karijera
--------

* 1936. – Olimpijske igre 1936. u Berlinu - 4 zlatne medalje (100 m, 200 m, skok u dalj i štafeta 4 x 100 m)

Osobni rekordi
--------------

* 100 m: 10,2 sec (1936. tada svjetski rekord, trajao 5 godina)
* 200 m: 20,7 sec (1936. svjetski, trajao 15 godina, i olimpijski rekord)
* skok u dalj: 8 m 13 cm (1935. tada svjetski rekord, trajao 25 godina)
* štafeta 4 x 100 m: 39,8 sec (tada svjetski i olimpijski rekord, trajao 20 godina)

Izvori
------

1. ↑  „Njemački novinar tvrdi: Hitler se rukovao s Owensom (Večernji list, 10. kolovoza 2009.)". Arhivirano iz originala na datum 2009-08-12. Pristupljeno 2014-02-23.
2. ↑  American Experience, Owens transcript[*mrtav link*]

Vanjske veze
------------

|  |  |
| --- | --- |
|  | U Wikimedijinoj ostavi nalazi se članak na temu: **Jesse Owens** |
|  | U Wikimedijinoj ostavi ima još materijala vezanih za: **Jesse Owens** |

| * p
* r
* u
IAAF-ova Kuća slavnih |
| --- |
| 2012. | 

Sjedinjene Američke Države Jesse Owens **·** 
Etiopija Abebe Bikila **·** 
Finska Paavo Nurmi **·** 
Ukrajina Sergij Bubka **·** 
Ujedinjeno Kraljevstvo Sebastian Coe **·** 
Sjedinjene Američke Države Carl Lewis **·** 
Čehoslovačka Emil Zátopek **·** 
Sjedinjene Američke Države Al Oerter **·** 
Brazil Adhemar da Silva **·** 
Sjedinjene Američke Države Edwin Moses **·** 
Nizozemska Fanny Blankers-Koen **·** 
Australija Betty Cuthbert **·** 
Sjedinjene Američke Države Jackie Joyner-Kersee **·** 
Narodna Republika Kina Wáng Jūnxiá **·** 
Poljska Irena Szewińska **·** 
Sjedinjene Američke Države Michael Johnson **·** 
Sjedinjene Američke Države Dan O'Brien **·** 
Sjedinjene Američke Države Babe Zaharias **·** 
Kuba Alberto Juantorena **·** 
Kenija Kip Keino **·** 
Novi Zeland Peter Snell **·** 
Ukrajina Volodimir Golubničij **·** 
Rumunija Iolanda Balaș **·** 
Bugarska Stefka Kostadinova
 |
| 2013. | 

Sjedinjene Američke Države Harrison Dillard **·** 
Australija Marjorie Jackson **·** 
Finska Hannes Kolehmainen **·** 
Sovjetski Savez Natalija Lisovska **·** 
Rusija Svetlana Masterkova **·** 
Alžir Noureddine Morceli **·** 
Sjedinjene Američke Države Parry O'Brien **·** 
Francuska Marie-José Pérec **·** 
Sovjetski Savez Viktor Sanejev **·** 
Sovjetski Savez Jurij Sjedih **·** 
Ujedinjeno Kraljevstvo Daley Thompson **·** 
Norveška Grete Waitz
 |
| 2014. | 

Sovjetski Savez Valerij Brumelj **·** 
Sjedinjene Američke Države Glenn Davis **·** 
Istočna Njemačka Heike Drechsler **·** 
Maroko Hicham El Guerrouj **·** 
Istočna Njemačka Marita Koch **·** 
Poljska Robert Korzeniowski **·** 
Latvija Jānis Lūsis **·** 
Sjedinjene Američke Države Bob Mathias **·** 
Sjedinjene Američke Države Wilma Rudolph **·** 
Australija Shirley Strickland de la Hunty **·** 
Finska Lasse Virén **·** 
Sjedinjene Američke Države Cornelius Warmerdam
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 15564829
* LCCN: n50049951
* ISNI: 0000 0003 6841 2995
* GND: 118738917
* SUDOC: 181837358
* BNF: cb170796968 (podaci)
* BIBSYS: 1591770506802
* NLA: 35404254
* NKC: xx0055727
* BNE: XX5707299
* CONOR.SI: 281503331

 |